tatpárāpatattató'śvaḥ sámabhavadyadáśvayattadáśvasyāśvatvaṃ táddevā́ aśvamedhénaiva prátyadadhureṣá ha vaí prajā́patiṃ sárvaṃ karoti yò'śvamedhéna yájate sárva evá bhavati sárvasya vā́ eṣā prā́yaścittiḥ sárvasya bheṣajaṃ sárvaṃ vā́ eténa pāpmā́naṃ devā́ atarannápi vā́ eténa brahmahatyā́mataraṃstárati sárvam pāpmā́naṃ tárati brahmahatyāṃ yò'śvamedhéna yájate